Love You like a Love Song

"Love You like a Love Song" (בעברית: "אוהבת אותך כמו שיר אהבה") הוא סינגל שהוקלט על ידי להקת הפופ האמריקאית סלינה גומז & הסצנה. השיר יצא לאור ב-17 ביוני 2011, כסינגל השני מתוך האלבום, When the Sun Goes Down. השיר הגיע למקום ה-22 במצעד הבילבורד הוט 100, וה-10 במצעד שבקנדה. השיר נכתב על ידי אנטונינה ארמאטו, טים ג'יימס ואין-קיו והופק על ידי רוק מאפיה ודרים קאראוגלו. השיר זכה בפרס בחירת הנוער בקטגוריית "שיר אהבה נבחר". הוא אף זכה למועמדות בטקס פרסי הווידאו-קליפים של MTV בקטגוריית "הקליפ הנשי הטוב ביותר". בנוסף לכך, זכה השיר למעמד פלטינה מרובעת בארצות הברית, על סך מכירות של ארבעה מיליון עותקים. הווידאו קליפ הנלווה שצולם עבור השיר הועלה ליוטיוב ב-23 ביוני 2011, כמה ימים לאחר שיצא כסינגל. הקליפ בוים על ידי ג'רמי ג'ספר וג'ורג'יה גרוויל. בתחילת הקליפ ניתן לראות מישהו שר על במת מועדון את השיר "Naturally", תוך שהוא מזייף. מיד לאחר מכן, עולה לבמה סלינה גומז והיא מתחילה לשיר את השיר. נכון לפברואר 2022, מונה הצפיות של הקליפ עומד על כ-648 מיליון צפיות. גומז ביצעה את השיר כחלק מסיבובי ההופעות "Stars Dance Tour" ו-"Revival Tour". ב-17 ביוני 2011 ביצעה את השיר בתוכנית הבוקר האמריקאית "בוקר טוב אמריקה" לצד השירים "Who Says" ו-"Naturally". ב-8 ביולי 2011 ביצעה את השיר בתוכנית הבוקר האמריקאית "Daybreak". ב-7 באוגוסט 2011 ביצעה את השיר בטקס פרסי בחירת הנוער 2011. ב-19 בספטמבר 2011 ביצעה את השיר בתוכנית הלילה של ג'יי לנו. ב-17 בנובמבר 2011 ביצעה את השיר בתוכנית האירוח של אלן דג'נרס, "המופע של אלן דג'נרס". ב-1 בדצמבר 2011 ביצעה את השיר כחלק מסט שירים במופע הג'ינגל בל השנתי בסקרמנטו. ב-31 בדצמבר 2011 ביצעה את השיר במופע ערב השנה האזרחית החדשה של MTV לצד השיר "Hit the Lights". ב-19 בינואר 2013 ביצעה גומז את השיר כחלק מסט שירים במופע התרמה של קרן החירום הבינלאומית של האומות המאוחדות לילדים בניו יורק סיטי. ב-20 ביולי 2013 ביצעה את השיר כחלק ממופע בחסות חברת וולמארט האמריקאית לצד השירים "Hit the Lights" ,Who Says" ,"Come & Get It" ו-Naturally". ב-25 ביולי 2013 ביצעה את השיר כחלק מאירוח בתחנת הרדיו iHeartRadio. את השיר ביצעה כחלק מסט שירים שכלל גם את השירים "Save the Day" ,"Birthday" ,"Come & Get It" ו-"Slow Down". בתאריכים ה-8, ה-13 וה-14 בדצמבר 2013 ביצעה את השיר כחלק מסט שירים בסדרת ההופעות השנתית ג'ינגל בל באוורט, ניו יורק סיטי ובוסטון. בין התאריכים ה-3 בדצמבר ועד 16 בדצמבר 2015 ביצעה את השיר כחלק מסט שירים בסדרת ההופעות השנתית ג'ינגל בל. ב-20 ביוני 2016 ביצעה את השיר כחלק מסט שירים בתוכנית הלילה של ג'יימס קורדן. מידע על היצירה "Love You like a Love Song" באתר מיוזיק בריינז סרטון השיר "Love You like a Love Song" באתר יוטיוב Gold & Platinum, RIAA (באנגלית) Love You Like a Love Song - Single by Selena Gomez & The Scene (בAustralian English), נבדק ב-2019-02-25 www.billboard.com/music Selena Gomez Chart History, Billboard Selena Gomez & The Scene – Love You Like a Love Song (באנגלית), נבדק ב-2019-02-25 Hollywood Life Staff, Blake Lively Wins Choice TV Drama Actress The Teen Choice Awards! Here Are More Winners!, Hollywood Life, ‏2011-08-08 (באנגלית) VMA 2011 - MTV Video Music Awards, MTV Gold & Platinum, RIAA (באנגלית) SelenaGomezVEVO (2011-06-23), Selena Gomez & The Scene - Love You Like A Love Song (Official Music Video), נבדק ב-2019-02-25 Gold & Platinum, RIAA (באנגלית אמריקאית) Gold & Platinum, RIAA (באנגלית) "Love You Like a Love Song – Single by Selena Gomez & the Scene". iTunes Store. Apple Inc. June 17, 2011. Retrieved 2011-10-29. "Sent to mainstream radio in 2011". FMQB. Retrieved 2011-10-29. Love You Like a Love Song (Remixes) - EP by Selena Gomez & The Scene (בAustralian English), נבדק ב-2019-07-23